Mühlenkopfschanze

Mühlenkopfschanze (myös Große Mühlenkopfschanze) on hyppyrimäki Willingenissä Saksassa.

Große Mühlenkopfschanze on maailman suurin käytössä oleva suurmäki ja siitä on hypätty todistetusti pisimmälle maailman suurmäistä. Siellä järjestetään vuosittain mäkihypyn maailmancupin osakilpailuja. Viime vuosina Willingenin lauantaikilpailu on käyty joukkuekilpailuna.

Historia
Ensimmäiset hyppyrimäet Willingeniin rakennettiin vuonna 1910, hiihtoseura Skiklub Brolingen-Willingen perustamisen myötä. Ensimmäisistä mäistä pystyi hyppäämään noin 25 metrin hyppyjä. Vuonna 1925 haluttiin rakentaa suurempi hyppyrimäki, ja sille löytyi paikka Stryckin kylästä Mühlenkopf-vuoren rinteeltä. Näin rakennettiin ensimmäinen Mühlenkopfschanze. Sen suunnitteli norjalainen V. Northeim, joka myös hyppäsi ensimmäisessä mäessä järjestetyssä kilpailussa vuonna 1926 mäkiennätykseksi 35 metriä. Hyppyrimäki suurennettiin K40-kokoiseksi kesällä 1930.

Toisen maailmansodan jälkeen vuonna 1950 rakennettiin uusi K101-hyppyrimäki. Vuonna 1960 vauhtimäki romahti, ja sen viimeisetkin jäänteet purettiin kesällä 1962. Lokakuussa 1964 tilalle rakennettiin uusi puinen vauhtimäki, jonka suunnitteli Heini Klopfer. Sen avajaiskilpailussa 14. helmikuuta 1965 oli 25 000 katsojaa. Vuonna 1971 rakennettiin normaalimäki mahdollistamaan myös yhdistetyn kilpailujen järjestämisen. Huonojen sääolosuhteiden vuoksi avajaiskilpailu saatiin järjestettyä vasta vuonna 1977.

Vuonna 1978 alettiin suunnitella suurmäen suurentamista ja se toteutui vuonna 1983. Uuden K108-hyppyrimäen suunnitteli paikallinen mäkihyppääjä ja arkkitehti Wolfgang Happle. Remontin yhteydessä myös normaalimäen vauhtimäki uusittiin ja rakennettiin hyppääjälämpiö, puinen tuomaritorni ja katsomot molemmin puolin alastulorinnettä vuoteen 1985 mennessä. Vuonna 1994 suurmäki remontoitiin K120 kokoiseksi.

Keväällä 2000 purettiin normaalimäki ja suurmäen lähes 40-vuotias puinen vauhtimäki, joka korvattiin uudella futuristisella teräksisellä vauhtimäellä. Uudessa tornissa on lasiseinäinen hissi ja lämmittelyhuone, sen nimeksi tuli Adlerhorst. Remontin yhteydessä rakennettiin myös uudet katsomot, funikulaari mäen juurelta tornin juurelle ja remontoitiin ja laajennettiin alastulorinnettä ja toiminnallisia rakennuksia. Uudelleenavajaisissa vuonna 2001 mäen K-piste sijaitsi vielä 120 metrissä, kunnes se kesällä 2003 siirrettiin 130 metriin ja HS-pisteeksi asetettiin 145 metriä.

FIS vaati maailmancupkilpailuiden järjestämiseen uuden tuomaritornin ja pysyvän valaistuksen hyppyrimäkeen vuoden 2013 loppuun mennessä. Turvatakseen maailmancupisännyyden, SC Willingen aloitti varainkeruun marraskuussa 2011 täyttääkseen FIS:n vaatimukset. Vuonna 2013 tuomaritorni uusittiin ja hyppyrimäkeen asennettiin valaistus. Elokuussa 2020 HS-piste siirrettiin 147 metriin.

Mäkiennätyksen kehittyminen (miehet)
Janne Ahonen hyppäsi keväällä 2005 Mühlenkopfschanzen mäkiennätykseksi 152 metriä. Hyppy oli todellisuudessa vielä pidempi, sillä hyppyjen pituuden tarkistava videolaitteisto ei pätenyt yli 152 metrin hyppyissä. Hypylle mitattiin alun perin pituudeksi 155,5 metriä. Timi Zajc hyppäsi helmikuussa 2023 mäestä 161,5 metriä, mutta kaatui hyppynsä.

Virallisen mäkiennätyksen 155,5 metriä on hypännyt Johann André Forfang vuonna 2024.
PäivämääräHyppääjäPituusKilpailuKommentti1926 V. Northeim35,0 mAvajaiskilpailu1. mäen mäkiennätys1931 Erich Recknagel47,0 mK40-mäen mäkiennätys14.1.1951 Sepp Weiler101,0 m25.1.1970 Reinhold Bachler103,5 m15.1.1977 Jim Denney104,0 m29.1.1978 Peter Leitner107,5 mSaksan-mestaruuskilpailut 1978K101-mäen mäkiennätys5.1.1985 Vegard Opaas110,5 mEurooppa Cup111,5 m6.1.1985113,0 m28.2.1988 Werner Haim116,5 m23.1.1994 Stein Henrik Tuff120,0 mContinental CupK108-mäen mäkiennätys8.1.1995 Andreas Goldberger125,0 mMaailmancup126,5 m21.1.1996 Ronny Hornschuh134,0 mContinental Cup1.2.1997 Martin Höllwarth131,0 mMaailmancup29.1.1999 Noriaki Kasai132,5 mMaailmancup6.2.2000 Andreas Widhölzl135,0 mMaailmancupK120-mäen mäkiennätys2.2.2001 Adam Małysz142,0 mMaailmancup3.2.2001142,5 m151,5 m9.1.2005 Janne Ahonen152,0 mMaailmancup155,5 m1.2.2014 Jurij TepešMaailmancup19.2.2019 Lennart Weigel153,0 mKaatunut29.1.2021 Klemens Murańka153,0 mMaailmancup3.2.2023 Žiga Jelar154,5 mMaailmancup Timi Zajc161,5 mKaatunut2.2.2024 Johann André Forfang153,0 mMaailmancup3.2.2024155,5 m

Mäkiennätyksen kehittyminen (naiset)
Naisten mäkiennätyksen 151,0 metriä on hypännyt Nika Križnar. Epävirallisen mäkiennätyksen 154,0 metriä on hypännyt Yuki Itō, hän on hypännyt mäestä myös 154,5 metriä, mutta kaatui hyppynsä.
PäivämääräHyppääjäPituusKilpailuKommentti2006 Jenna Mohr128,0 m16.2.2010 Ulrike Gräßler146,0 m28.1.2022 Yuki Itō154,0 mMaailmancup Nicole Konderla86,5 m Kinga Rajda106,0 m Yuki Itō139,5 m Marita Kramer144,5 m30.1.2022 Aleksandra Kustova150,0 m Nika Križnar151,0 m3.2.2023 Yuki Itō154,5 mMaailmancupKaatunut

Kleine Mühlenkopfschanze
Mäkiennätyksen kehittyminen
Mäkiennätyksen 93,0 metriä ovat hypänneet Steinar Bråten ja Josef Heumann.
PäivämääräHyppääjäPituusKilpailuKommentti14.1.1977 Ernst von Grünigen84,5 mAvajaiskilpailu14.1.1984 Geir Johnson91,0 mEurooppa Cup1. mäen mäkiennätys6.2.1987 Steinar Bråten93,0 m Josef Heumann

Lähteet
Mühlenkopfschanze skisprungschanzen.com 

Viitteet

 Aiheesta muualla 

Luokka:Saksan hyppyrimäet
Luokka:Hessenin rakennukset ja rakennelmat
Luokka:Hessenin urheilu
Luokka:Willingen